J e g y z ő k ö n y v

Készült: a Bezenye Községi Önkormányzat Képviselő-testületének 2026. június 17. napján 16:00 órakor az önkormányzat tárgyalótermében megtartott nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester 16:30 órakor megnyitja az ülést. Megállapítja, hogy az ülés határozatképes, mert a megválasztott 7 képviselőből 6 fő jelen van. Martinschich Mihályné képviselő egyéb elfoglaltsága miatt nem tud részt venni az ülésen. A jegyzőkönyv hitelesítésére Novák-Fabsich Kitti képviselőt kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontjait. Megkérdezi, hogy valakinek van-e további napirendi pont javaslata?

Mivel nem volt, ezért szavazásra teszi fel a napirendek elfogadását. 

A képviselő-testület egyhangúlag, 7 igen szavazattal az alábbi határozatot hozza:

99/2026. (VI. 17.) határozat

Bezenye Községi Önkormányzat képviselő-testülete a 2026. június 17. napján tartott ülés napirendjét az alábbiak szerint jóváhagyja:

1.   Tájékoztatás az előző testületi ülés óta hozott intézkedésekről, eredményekről
Előterjesztő: Márkus Erika polgármester

2. Beszámoló a Mosonmagyaróvári Térségi Társulás munkájáról
Előterjesztő: Márkus Erika polgármester

3. Beszámoló a Mosonmagyaróvári Nagytérségi Hulladékgazdálkodási Önkormányzati Társulás 2025. évi tevékenységéről
Előterjesztő: Márkus Erika polgármester

4. Bezenye Községi Önkormányzat Cafetéria Szabályzata
Előterjesztő: Dr. Reinthaller Ferdinánd aljegyző

5. Bezenye Községi Önkormányzat Munkaruha Szabályzata
Előterjesztő: Dr. Reinthaller Ferdinánd aljegyző

6. Falunapi program elfogadása
Előterjesztő: Márkus Erika polgármester

7. Beszámoló a májusi településszemléről
Előterjesztő: Márkus Erika polgármester

8. Bezenyei Százszorszép óvoda igazgatói álláspályázattal kapcsolatos döntés
Előterjesztő: Márkus Erika polgármester

9. A Bezenyei Horvát Helyi Nemzetiségi Önkormányzattal kötött együttműködési megállapodás felülvizsgálata
Előterjesztő: Márkus Erika polgármester

10. Közösségi tér építés, művelődési ház felújítás közbeszerzési eljárás fedezete
Előterjesztő: Márkus Erika polgármester

11. A papréti buszforduló útburkolat javítási munkálatai
Előterjesztő: Márkus Erika polgármester

12. Fiatalok helyben maradásának elősegítéséről szóló rendelet koncepciója
Előterjesztő: Márkus Erika polgármester


1. napirendi pont (szóbeli előterjesztés szerint)
Tájékoztatás az előző testületi ülés óta hozott intézkedésekről, eredményekről

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:
A képviselő-testületi ülés szóbeli tájékoztatójának kötelező elemei a következők: 
- az előző képviselő-testületi ülés óta, polgármesteri hatáskörben hozott döntéseinek ismertetése 
- az előző képviselő-testületi ülés óta történt, az önkormányzatot érintő megbeszéléseiről beszámoló 
- folyamatban lévő beruházások és pályázatok készültségi és pénzügyi állapota 
- aktuálisan lezárt beruházások és pályázatok ismertetése 
- általános pénzügyi helyzet ismertetése 
- tájékoztató a befolyt és elmaradt adókról 
- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. 

[bookmark: _Hlk200981423][bookmark: _Hlk200981338]Márkus Erika polgármester elmondja, hogy a TOP pályázat kapcsán a mai napon a Közbeszerzési eljárás megindításához kapcsolódóan születik majd egy döntés a fedezetről.
Amint a határozat megszületik, a következő munkanapon, azaz holnap már a költségellenőrzésre felküldik az anyagot.
Az Élő Delta - Zöld Energia a Szigetközbe Projekttel kapcsolatban folyamatosak a feladatok, jelenleg az elkészült indikatív ajánlatkéréseket ellenőrzik a Vármegyei Önkormányzatnál dolgozó szakemberek.
A Magyar Falu Program - járdafelújítás ügyében várják a támogatói okiratot, feltételezhetően ez a minisztériumok és azok feladatainak átszervezését követően megérkezik.
Azbesztes kő zúzalék ügyében örömmel jelentheti, hogy a Bezenye községben beruházást végző vállalkozók nem használtak fel a szennyezett ausztriai bányából származó azbeszttel szennyezett kőzúzalékot. Minden vállalkozót nyilatkozattételre szólított fel, melyet mindenkitől meg is kapott.
Dr. Porpáczy Krisztina országgyűlési képviselőtől érkezett egy levél, melyet kiosztottak. Az abban foglaltakra kéri a képviselőket, hogy csütörtök délig küldjék meg a válaszokat, hogy azt összefoglalva továbbítani tudja. A kérdés az, hogy mik azok az esetleges problémák, melyek a települést közvetlenül érintik, és orvosolandók lennének. Ő maga első körben a bicikliút és közutak állapotát szeretné jelezni, illetve a temetőnél kialakítandó gyalogátkelőhellyel kapcsolatban szeretne segítséget kérni. Gondolt továbbá arra, hogy a vonattal közlekedőkkel is egyeztetne, hogy a vasúti közlekedésben milyen pozitív változásokat lehetne eszközölni.  
Hulladékszállítás ügyében egyeztetett a Kisalföldi Kommunális Hulladékgazdálkodási Közszolgáltató Nonprofit Kft ügyvezetőjével, Hancz Attilával, aki az alábbiakról tájékoztatta: Bezenye vonatkozásában csak a zöld zsák (kommunális hulladék) elszállítását végzik el.
A barna zsák, melyben zöld hulladék helyezhető el, csak Mosonmagyaróvár, Csorna és Jánossomorja településeken helyezhető ki. Egyéb településen ezt nem szállítják el.
Lehetőség van átlátszó zsákban a műanyag hulladék kihelyezésére, melyet szintén a kék kukával egyidejűleg elvisznek.
A 063, 012, 024, 033 és 0288 hrsz-ú külterületi utak állagjavításának ügyében egyeztetett egy vállalkozóval, akitől az alábbi információkat kapta:
A gréder helyszínre szállítása, és visszaszállítása bruttó 304.800,- Ft. A munkagép napi 9,5 órát fog tudni dolgozni. 1 óra munkadíja a gépnek nettó 20.000 Ft. Ez egy napra vonatkoztatva 241.300,- Ft. A tervezett utakat a munkagép körülbelül 4 nap alatt tudná rendbe tenni. Ebben az esetben a teljes összeg 965.200,- Ft lenne. Így tehát a munkagép helyszínre, majd hazaszállítása, és a munka elvégzésének díja összesen 1.270.000,- Ft lenne. Ezen felül az önkormányzatnak kell kavicsot biztosítania, mely az utakon elterítésre kerül. Egy másik vállalkozóval történt egyeztetés során pedig azt a javaslatot kapta, hogy a mélyebb, 40 cm-es mélységet meghaladó gödrök aljába zuzalékot kellene elhelyezni, hogy tartósabb legyen az az út állaga. A kavicsot a helyi gazdák saját erővel elhoznák egy levéli kavicsbányából 700 Ft/t áron. A zuzalékot 2.000 Ft/t áron tudnák beszerezni. Ennek a költsége tehát a mennyiségtől függően szintén további kb. 500.000 Ft lenne.  Így a teljes folyamat lebonyolítása körülbelül 1.800.000,- Ft lenne. Az összeg mértéke miatt a beszerzési szabályzat értelmében három árajánlat beszerzése szükséges. Javasolja ajánlattételre felhívni a Kovács Kft-t, TTB_ÚT Kft-t és a Magyar Közút Mzrt-t. 

A polgármester szavazásra teszi fel a külterületi utak állagjavításáról szóló határozati javaslatot.

A képviselő-testület egyhangúlag, 6 igen szavazattal az alábbi határozatot hozta:



100/2026. (VI. 17.) határozat

· Bezenye Községi Önkormányzat Képviselő-testülete úgy határoz, hogy a 063, 012, 024, 033 és 0288 hrsz-ú külterületi utak állagjavítási feladatainak elvégzésére ajánlattételre hívja fel a Kovács Kft-t, TTB-ÚT Kft-t és a Magyar Közút Mzrt-t. 

· A munkálatok elvégzéséhez szükséges forrást, mely előreláthatólag 1,8 millió forint, a képviselő testület a 2026. évi költségvetés általános tartalékának terhére biztosítja. 

· A képviselő-testület felhatalmazza a polgármestert a beérkezett ajánlatok közül a legalacsonyabb árajánlatot adó vállalkozóval történő szerződéskötésre. 

Felelős:	Márkus Erika polgármester
Határidő: azonnal

Mivel további kérdés, észrevétel nem érkezett, a polgármester szavazásra teszi fel a beszámoló elfogadásáról szóló határozati javaslatot.

A képviselő-testület egyhangúlag, 6 igen szavazattal az alábbi határozatot hozta:

101/2026. (VI. 17.) határozat

Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős:	Márkus Erika polgármester
Határidő: azonnal

1. napirendi pont (02. sz. előterjesztés szerint)
Beszámoló a Mosonmagyaróvári Térségi Társulás munkájáról

Márkus Erika polgármester ismerteti az előterjesztést, és elmondja, hogy a beszámolót minden képviselő megkapta az ülést megelőzően. Elmondja, hogy a térségi társulás legnagyobb célkitűzése a mosonmagyaróvári, Soproni utcában található idősotthon egyik szárnyának felújítása. A tervek szerint a felújítás idejére az érintett szárnyból a gondozottakat a kórház Lajta parti, egykori rehabilitációs intézményébe helyeznék át. 

A polgármester megköszöni a szociális szférában dolgozó szakemberek munkáját.

Megkérdezi, hogy valakinek van-e kérdése a napirendi ponthoz kapcsolódóan?

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 6 igen szavazattal az alábbi határozatot hozta:

102/2026. (VI. 17.) határozat

Bezenye Községi Önkormányzat Képviselő-testülete elfogadja a Mosonmagyaróvár Térségi Társulás 2025. évi tevékenységéről szóló beszámolót.

Felelős:	Márkus Erika polgármester
Határidő: 	azonnal 

1. napirendi pont (03. sz. előterjesztés szerint)
Beszámoló a Mosonmagyaróvári Nagytérségi Hulladékgazdálkodási Önkormányzati Társulás 2025. évi tevékenységéről

Márkus Erika polgármester elmondja, hogy az előterjesztést és beszámolót mindenki megkapta az ülést megelőzően.

Megkérdezi, hogy valakinek van-e kérdése a napirendi ponthoz?

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 6 igen szavazattal az alábbi határozatot hozta:

103/2026. (VI. 17.) határozat

Bezenye Község Önkormányzatának Képviselő-testülete elfogadja a Mosonmagyaróvár Nagytérségi Hulladékgazdálkodási Önkormányzati Társulás 2025. évi tevékenységéről szóló beszámolót.

Felelős:	Márkus Erika polgármester
Határidő: 	azonnal 


1. napirendi pont (04. sz. előterjesztés szerint)
Bezenye Községi Önkormányzat Cafetéria Szabályzata

Márkus Erika polgármester ismerteti az előterjesztés szövegét, melyet mindenki megkapott az ülést megelőzően. Elmondja, hogy a cafetéria szabályzat hiányát a belső ellenőrzés során tárták fel. A szabályzatot elkészítették. Tájékoztatja a testületet, hogy a cafetéria rendszer a korábbiakban is működött, az eddig kialakult gyakorlatot tartalmazza a most megalkotott szabályzat.

Megkérdezi, hogy valakinek van-e kérdése a napirendi ponthoz?

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és két javaslattal szeretnének élni. Az első javaslatuk, hogy kerüljön a szabályzatba beépítésre, hogy a munkavállaló a munkaidő megkezdésének első napjától jogosult a cafetériára, de azt csak a próbaidő leteltét követően kapja meg. A másik javaslatuk az lenne, hogy a későbbiekben majd gondolkodjon el azon az önkormányzat, hogy a SZÉP kártyán kívül más alternatív lehetőségeket is ajánljanak fel a munkavállalóknak. Ezekkel az észrevételekkel egyhangúlag elfogadásra javasolták a szabályzatot a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 6 igen szavazattal az alábbi határozatot hozta:

104/2026. (VI. 17.) határozat

1. Bezenye Községi Önkormányzat Képviselő-testülete az önkormányzat Cafetéria Szabályzatát - a pénzügyi bizottság javaslatának beépítésével – a határozat 1. sz. melléklete szerinti tartalommal - elfogadja.

1. A képviselő-testület rögzíti, hogy a cafetéria juttatás mértéke az önkormányzat          2026. évi költségvetési rendeletében tervezésre került.

1. A képviselő-testület felkéri a polgármestert, hogy az 1. pontban meghatározott Cafetéria Szabályzatot a munkavállalókkal ismertesse meg.

Felelős:	Márkus Erika polgármester
Határidő: 	azonnal 


1. napirendi pont (05. sz. előterjesztés szerint)
Bezenye Községi Önkormányzat Munkaruha Szabályzata

Márkus Erika polgármester elmondja, hogy az előterjesztést mindenki megkapta az ülést megelőzően. 

Megkérdezi, hogy valakinek van-e kérdése a napirendi ponthoz?

Novák-Fabsich Kitti képviselő elmondja, hogy a pénzügyi bizottság a napirendet tárgyalta és egy javaslattal szeretnének élni. Szeretnék, ha a szabályzatnak kidolgozásra kerülne egy melléklete, amiben lefektetik, hogy melyik munkakör esetében milyen munkaruha illeti meg a dolgozókat, és szeretnék, ha ehhez egy kihordási időt is megszabnának. Ezzel egyhangúlag elfogadásra javasolják a testületnek.  

Márkus Erika polgármester elmondja, hogy ennek nincs akadálya. Javasolja, hogy a kihordási időnél egy év legyen meghatározva. Természetesen ettől eltérő eset is előfordulhat, ilyen esetben viszont a polgármesternél kell jeleznie a munkavállalónak a problémáját, aki elbírálja a kérést. 

A munkakörökkel kapcsolatban javasolja a szabályzatba beépíteni azt a rendelkezést, hogy a munkavállót az adott munkakörre irányadó jogszabályok, szabályzatok, munkavédelmi előírások és etikai kódex rendelkezései által megszabottaknak megfelelően illeti meg munkaruha.

Mivel további kérdés, észrevétel nem érkezett, a polgármester szavazásra teszi fel a módosított határozati javaslatot akként, hogy beépítésre kerül a szabályzatba az egy év kihordási idő és az a rendelkezés, hogy „a munkakörökkel kapcsolatban javasolja a szabályzatba beépíteni azt a rendelkezést, hogy a munkavállót az adott munkakörre irányadó jogszabályok, szabályzatok, munkavédelmi előírások és etikai kódex rendelkezései által megszabottaknak megfelelően illeti meg munkaruha”.

A képviselő-testület egyhangúlag, 6 igen szavazattal az alábbi határozatot hozta:

105/2026. (VI. 17.) határozat

1. Bezenye Községi Önkormányzat Képviselő-testülete az önkormányzat               Munkaruha Szabályzatát, a pénzügyi bizottság javaslatával kiegészítve – a határozat 1. sz. melléklete szerinti tartalommal – elfogadja azzal a kiegészítéssel, hogy beépítésre kerül a szabályzatba az egy év kihordási idő és az a rendelkezés, hogy „a munkakörökkel kapcsolatban javasolja a szabályzatba beépíteni azt a rendelkezést, hogy a munkavállót az adott munkakörre irányadó jogszabályok, szabályzatok, munkavédelmi előírások és etikai kódex rendelkezései által megszabottaknak megfelelően illeti meg munkaruha”.

2. A képviselő-testület rögzíti, hogy a munkaruha juttatás mértéke az önkormányzat          2026. évi költségvetési rendeletében tervezésre került.

3. A képviselő-testület felkéri a polgármestert, hogy az 1. pontban meghatározott Munkaruha Szabályzatot a munkavállalókkal ismertesse meg.

Felelős:	Márkus Erika polgármester
Határidő: 	azonnal 

1. napirendi pont (06. sz. előterjesztés szerint)
Falunapi program elfogadása

Márkus Erika polgármester elmondja, hogy az előterjesztést mindenki megkapta az ülést megelőzően. A falunap költségeire 1.000.000 Ft volt betervezve. A gyermeknap költségeire 700.000 Ft volt betervezve, melyből még 300.000 Ft áll rendelkezésre. A falunap összes költsége a számítások szerint 1.700.000 Ft. Így tehát az általános tartalékból további 400.000 Ft-ot kell átcsoportosítani a rendezvényre.

Megkérdezi, hogy valakinek van-e kérdése a napirendi ponthoz?

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és elfogadásra javasolták a testületnek. 

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek.  

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 6 igen szavazattal az alábbi határozatot hozta:

106/2026. (VI. 17.) határozat

· Bezenye Községi Önkormányzat Képviselő-testülete a határozat 1. számú mellékletének megfelelően elfogadja a 2026. évi falunapi programot.

· A képviselő testület 400.000 Ft-ot a 2026. évi költségvetés általános tartaléka terhére átcsoportosít a falunapi rendezvényre. 

Felelős: Márkus Erika polgármester
	  Schmatovichné Radits Klaudia közművelődési szakember

Határidő: 2026. július 30.

1. napirendi pont (07. sz. előterjesztés szerint)
Beszámoló a májusi településszemléről

Márkus Erika polgármester elmondja, hogy az előterjesztést mindenki megkapta az ülést megelőzően. Felkéri az aljegyző urat, hogy tájékoztassa a képviselőket a bejárást követő intézkedésekről. 

dr. Reinthaller Ferdinánd aljegyző elmondja, hogy a bejárást követően a feltérképezett problémás helyekkel kapcsolatosan a felszólító levelek kiküldésre kerültek az ingatlanok tulajdonosainak. Voltak olyan helyek, ahol a tavalyi évben feltárt problémák már megszűntek, volt ahol még csak folyamatban van és volt ahol semmi nem történt. Olyannal is találkoztak, hogy a tavaly feltárt probléma megszűnt, de helyette kialakult más. Figyelemmel fogják kísérni a felszólított tulajdonosok ingatlanjait és amennyiben a megszabott határidőn belül nem tesznek eleget a felszólításnak úgy további lépéseket fognak eszközölni. 

Márkus Erika polgármester bíztatja a képviselőket, hogy akár egyénileg is járják be a falu bizonyos részeit, és amennyiben szabálytalansággal találkoznak, akkor azt fényképpel és egy pár mondatban jelezzék az aljegyző úr felé. Megkérdezi, hogy valakinek van-e kérdése a napirendi ponthoz?

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek.  

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 6 igen szavazattal az alábbi határozatot hozta:

107/2026. (VI. 17.) határozat

Bezenye Községi Önkormányzat Képviselő-testülete elfogadja a beszámolót a májusi településszemléről.

Felelős:	Márkus Erika polgármester
Határidő: 	azonnal

1. napirendi pont (08. sz. előterjesztés szerint)
Bezenyei Százszorszép óvoda igazgatói álláspályázattal kapcsolatos döntés

Márkus Erika polgármester felkéri Hiltser Mátyás alpolgármestert, hogy ismertesse a bíráló bizottság álláspontját. 

Hiltser Mátyás alpolgármester elmondja, hogy egy pályázat érkezett be a meghirdetett pozícióra, melyet a jelenlegi vezető adott be. A pályázat időben beérkezett, minden melléklete megvolt. Az ülést megelőzően személyes beszélgetésre hívták be a jelöltet, mely során a jövőbeni elképzelésekről, és esetleges problémákról beszélgettek vele. A bizottság a jelölt kinevezését 1 évre javasolja.  

Schmatovichné Radits Klaudia alpolgármester elmondja, hogy a nemzetiségi önkormányzat nevében állásfoglalást fog kérni az Országos Horvát önkormányzattól, hogy milyen feltételeknek kell megfelelnie a vezetőnek az óvodában, hogy megmaradhasson a horvát nemzetiségi oktatás, mivel egy év múlva újra szükséges a pályázat kiírása.

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek.  

Márkus Erika polgármester elmondja, hogy az óvodavezető szerződését javasolja határozott időre 2026.08.01-től 2027.07.31-ig megkötni. Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 6 igen szavazattal az alábbi határozatot hozta:

108/2026. (VI. 17.) határozat

Bezenye Községi Önkormányzat Képviselő-testülete a Bezenyei Százszorszép Óvoda igazgatójává Rábelné Bors Juditot nevezi ki, határozott időre, 2026. augusztus 1-től 2027. július 31-ig, heti 40 órás általános munkarendben.

Felelős: 	Márkus Erika polgármester
Határidő: 	2026. június 30.

1. napirendi pont (09. sz. előterjesztés szerint)
A Bezenyei Horvát Helyi Nemzetiségi Önkormányzattal kötött együttműködési megállapodás felülvizsgálata

Márkus Erika polgármester felkéri dr. Reinthaller Ferdinánd aljegyzőt a napirendi pont ismertetésére. 

dr. Reinthaller Ferdinánd aljegyző elmondja, hogy a nemzetiségi és települési önkormányzat közötti együttműködési megállapodás módosítására technikai okok miatt volt szükség. A megállapodás I. szakasz 3. bekezdésében még Hegyeshalmi Közös Önkormányzati Hivatal szerepelt, melyet az önkormányzati átalakulás miatt Rajkai Közös Önkormányzati Hivatalra kell cserélni. A VI: szakasz 4. pontjából kivételre került az „OTP-hez” szövegrész és helyébe a „számlavezető pénzintézethez” szövegrész került. Elkerülve így azt, ha a későbbiekben a nemzetiségi önkormányzat más banknál vezetne számlaszámot, akkor ellentmondásba keveredjen az együttműködési megállapodás miatt. A VI. szakasz 6. bekezdésében pedig feltüntetésre került, hogy a nemzetiségi önkormányzat bankkártyával rendelkezik, mellyel bankkártyás fizetéseket teljesít. 

Márkus Erika polgármester megkérdezi, hogy valakinek van-e kérdése a napirendi ponthoz?

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek.  

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és egyhangúlag elfogadásra javasolta a testületnek.  

Mivel további kérdés, észrevétel nem érkezett, a polgármester szavazásra teszi fel a határozati javaslatot.

109/2026. (VI. 17.) határozat

1. Bezenye Községi Önkormányzat Képviselő-testülete Bezenyei Horvát Helyi Nemzetiségi Önkormányzattal kötött együttműködési megállapodást – a határozat 1. sz. melléklete szerinti tartalommal - elfogadja.

2. A képviselő-testület felkéri a polgármestert, hogy az 1. pontban meghatározott Együttműködési Megállapodást a Bezenyei Horvát Helyi Nemzetiségi Önkormányzat elnökének küldje meg.

Felelős:	Márkus Erika polgármester
Határidő: 	azonnal 

1. napirendi pont (10. sz. előterjesztés szerint)
Közösségi tér építés, művelődési ház felújítás közbeszerzési eljárás fedezete

Márkus Erika polgármester elmondja, hogy az előterjesztést mindenki megkapta az ülést megelőzően. Elmondja, hogy a döntés meghozatala azért szükséges, hogy az időközben megemelkedett költségekhez igazítsák az önkormányzati önerőt. A frissített költségbecslés alapján további nettó 3.171.189,- Ft elkülönítésére van szükség. A közbeszerzési eljárást a nyertes Gabion-X Mérnöki Kft. fogja lebonyolítani nyílt közbeszerzés formájában.  A jelen határozat meghozatala után az ÉKM-hez kerül a projekt költségellenőrzésre. Elmondja, hogy a közbeszerzési eljárás miatt név szerinti szavazással kell dönteni a határozati javaslatról. 

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és egyhangúlag elfogadásra javasolta a testületnek.  

A polgármester szavazásra teszi fel a határozati javaslatot.

A képviselő-testület név szerinti szavazásának eredménye:

Csák Krisztián képviselő: igen
Márkus Erika polgármester: igen
Hiltser Mátyás alpolgármester: igen
Schmatovichné Radits Klaudia alpolgármester: igen
Lenzsér-Csiba Adrienn képviselő: igen
Novák-Fabsich Kitti képviselő: igen

A képviselő-testület 6 igen szavazattal az alábbi határozatot hozta:

110/2026. (VI. 17.) határozat

Bezenye Községi Önkormányzat Képviselő-testülete Magyarország Alaptörvénye 32. cikk (1) bekezdés b) pontja alapján – figyelemmel a közbeszerzésekről szóló 2015. évi CXLIII. törvény 112. §-ára és Bezenye Községi Önkormányzat Közbeszerzési Szabályzatára - az alábbi határozatot hozza:

1.	Bezenye Községi Önkormányzat Képviselő-testülete a „Közösségi tér építés, művelődési ház felújítás” tárgyú, Kbt. 112.§ (1) bekezdés b) pontja szerinti nyílt, nemzeti közbeszerzési eljárás előkészítéséről dönt.

2.	Bezenye Községi Önkormányzat Képviselő-testülete a beruházás becsült értékét nettó 65.214.578,- Ft összegben állapítja meg, melyből a közösségi tér építés becsült értéke 21.768.384,- Ft, a művelődési ház felújítása 43.446.194,- Ft.

3.	Bezenye Községi Önkormányzat Képviselő-testülete a becsült érték fedezetéül a 53.444.000,- forint összegű pályázati forráson felül nettó 23.132.688,- forint, bruttó 29.378.514,- forint összegű önerőt biztosít, az önkormányzat 2026. évi költségvetésében elkülönít.

4.	A 82/2024. (VIII. 13.) számú képviselő-testületi határozattal elfogadott Közbeszerzési Szabályzata alapján felhatalmazza a polgármestert, hogy gondoskodjon az eljárás előkészítéséről, valamint felkéri a Gabion-X Mérnöki Kft., hogy folytassa le a közbeszerzési eljárást.

Felelős:	Márkus Erika polgármester
Határidő: 	azonnal

1. napirendi pont (11. sz. előterjesztés szerint)
A papréti buszforduló útburkolat javítási munkálatai

Márkus Erika polgármester elmondja, hogy a MÁV-tól érkezett megkeresést követően felkért egy vállalkozót, hogy a papréti buszforduló felújítására készítsen egy előzetes árajánlatot. A Kovács Kft. elkészítette az előzetes ajánlatot, melyben leírta az általa javasolt műszaki paramétereket is. Az ajánlat összege bruttó 16.851.363,- Ft. Ez tartalmazza a meglévő betonburkolat feltörését, elszállítását, az alap és az új betonburkolat elkészítését. Eközben a Strabag Kft-től is kért árajánlatot a terület rendbetételére. Az ő árajánlatuk a meglévő burkolatra egy strapabíróbb, erősebb aszfalttal 1 rétegben történő aszfaltozásra 5-6 millió forint. 2 rétegben történő aszfaltozás esetén 7-8 millió forint lenne az ár. Kéri a képviselőket, hogy vitassák meg a hallottakat.

Csák Krisztián képviselő elmondja, hogy ez az összeg szerinte nagyon magas. Véleménye szerint a papréti utasforgalom annyira minimális, hogy ekkora összeget semmiképpen nem szabad a felújításra költeni.

Lenzsér-Csiba Adrienn képviselő megkérdezi, hogy mi lesz abban az esetben, ha nem újítják fel a buszmegállót?

Márkus Erika polgármester elmondja, hogy amennyiben nem fog felújításra kerülni a buszforduló, úgy lehetséges, hogy a buszok nem fognak bemenni a településrészre. 

Schmatovichné Radits Klaudia alpolgármester elmondja, hogy ez nagy visszalépés lenne a településrészen lakóknak, és ezt nem engedhetik, valamit ki kell találniuk a helyzet rendezésére. Megkérdezi, hogy jelenleg hogy van karban tartva a buszforduló?

Csák Krisztián képviselő elmondja, hogy a Kovács Kft. rendezte a területet évente kétszer. Ilyenkor a lyukakat betömik, de ez csak időszakos megoldás, mert, ahogy a buszok fordulnak, nagyon hamar kicsapja a kerekük a murvát a gödrökből, és ugyanott vannak, ahol előtte. 

Hiltser Mátyás alpolgármester elmondja, hogy ő sem támogatja ekkora összegért a felújítást, találjanak ki valami alternatív megoldást. 

Novák-Fabsich Kitti képviselő megkérdezi, hogy nem lehetne-e áthelyezni a buszmegállót egy biztonságosabb, jobb minőségű helyre?

Csák Krisztián képviselő elmondja, hogy sajnos nincs máshol olyan hely a településrészen, ahol biztonsággal meg tudnának fordulni egy ívben a buszok. Messzebb helyezni a falu központjától pedig nem lenne értelme, hiszen így is nagyon kevesen utaznak és azok is idősek, így megterhelő lenne számukra a távolság. Önmagában ő is tudja, hogy valamit kellene kezdeni a buszfordulóval, de mérlegeljék a lehetőségeket, gondolják át mit lehet tenni. Kérjenek árajánlatokat, és térjenek rá vissza. Ne hamarkodják el. 

Novák-Fabsich Kitti képviselő elmondja, hogy a pénzügyi bizottság a napirendet tárgyalta és egy javaslattal szeretnének élni. Javasolják, hogy az önkormányzat szerezzen be 3 árajánlatot az egy rétegben történő aszfaltozásra és utána ismét beszéljék át a lehetőségeket. Ne fogadják el egyiket se, ne szerződjenek senkivel, csak kérjenek ajánlatokat. Javasolják, hogy kérjenek ajánlatot a Strabag Kft-től, a Makadám Kft-től és az Orosz-Útépítő Kft-től. 

Márkus Erika polgármester elmondja, hogy a javaslatokat elfogadják és módosítják az előterjesztésben szereplő határozati javaslatot az alábbiak szerint:

Bezenye Községi Önkormányzat Képviselő-testülete a papréti buszforduló egyrétegű erősített aszfalttal történő felújítási munkálatainak elvégzésére ajánlattételre hívja fel a Strabag Kft-t, Makadám Kft-t és az Orosz Útépítő Kft-t.

A polgármester szavazásra teszi fel a módosított határozati javaslatot.

A képviselő-testület 6 igen szavazattal az alábbi határozatot hozta:

111/2026. (VI. 17.) határozat

[bookmark: _GoBack]Bezenye Községi Önkormányzat Képviselő-testülete a papréti buszforduló egyrétegű erősített aszfalttal történő felújítási munkálatainak elvégzésére ajánlattételre hívja fel a Strabag Kft-t, Makadám Kft-t és az Orosz-Útépítő Kft-t.

Felelős: 	Márkus Erika polgármester 
Határidő: 	2026.07.30.

1. napirendi pont (12. sz. előterjesztés szerint)
Fiatalok helyben maradásának elősegítéséről szóló rendelet koncepciója

Márkus Erika polgármester elmondja, hogy a korábbi testületi ülésen megbeszélteknek megfelelően az aljegyző úr jegyző úrral egyeztetve kidogozott egy rendelet tervezetet a fiatalok helyben maradásának elősegítésére. Úgy gondolja, hogy a tervezet jól sikerült, teljesnek mondható, de várják a további javaslatokat, miket kellene beleépíteni.

Lenzsér-Csiba Adrienn képviselő elmondja, hogy saját véleménye szerint az éves keretnek 10 millió forintnak kellene lennie, és egy igénylő a keret kimerüléséig 2 millió Ft támogatást kaphasson. Ha a keret kimerült, de valaki szeretné beadni, az a következő évben megteheti. 

Márkus Erika polgármester elmondja, hogy szerinte a 2 millió Ft. kevés lenne, az a mai világban nem sokra elég egy építkezésnél. 

Novák-Fabsich Kitti képviselő elmondja, hogy a pénzügyi bizottság a napirendet tárgyalta és több javaslattal is szeretnének élni. Kérik, hogy 5 év helyett 10 évig ne lehessen eladni a támogatással érintett ingatlanokat. Kérik, hogy kerüljön bele, hogy egy háztartásra csak egyszer igényelhető a támogatás, nehogy az legyen, hogy egy ingatlanra mindkét fél fel akarja venni a támogatást. Kérik továbbá, hogy a támogatás folyósítását kössék ahhoz, hogy az igénylők hivatalosan élettársak, vagy házasságot kötöttek, nem csak együtt élnek. Aggályok is felmerültek azzal kapcsolatban, hogy honnan lesz erre az önkormányzatnak forrása. A bizottság tagjai mindenesetre kérték, hogy a rendelet megalkotásáig minden ülésükön tárgyalják a rendelettervezetet és ötleteljenek vele kapcsolatban. 

Márkus Erika polgármester elmondja, hogy mindig az adott évi költségvetésbe fog betervezésre kerülni, a rendelkezésre álló források figyelembevételével, a támogatásra fordítható összeg. 
Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag azt javasolták, hogy legyen arra lehetőség, hogy a felmerülő ötleteket az aljegyzőnek, vagy a jegyzőnek írásban elküldjék, akik utánajárnak, hogy az egyes javaslatok beépíthetőek-e a rendeletbe. Kérték tovább itt is, hogy a rendelet megalkotásáig minden soros ülésükön tárgyalják a rendelet tervezetét. 

Márkus Erika polgármester elmondja, hogy kéri a képviselőket, hogy ötleteiket írásban juttassák el a jegyzőnek, vagy aljegyzőnek, akik megvizsgálják azokat, hogy törvényességi szempontból nem kétségesek-e, és beépíthetőek-e a rendeletbe. Megkérdezi, hogy valakinek van-e további kérdése a napirendi ponthoz?

Mivel nem volt, azért szavazásra teszi fel a határozati javaslatot.
A képviselő-testület 6 igen szavazattal az alábbi határozatot hozta:

112/2026. (VI. 17.) határozat

1. Bezenye Községi Önkormányzat Képviselő-testülete a fiatalok helyben maradásának elősegítéséről szóló rendelet koncepcióját megtárgyalta, azzal kapcsolatban az alábbiakat fogalmazza meg:
· A rendelet elfogadásáig a soros üléseken a képviselő-testület tárgyalja a rendelet-tervezetet.
· A képviselők további javaslataikat a jegyzőnek, vagy aljegyzőnek írásban eljuttatják, akik megvizsgálják azok létjogosultságát a rendeletben. 

1. Bezenye Községi Önkormányzat Képviselő-testülete felhatalmazza a jegyzőt, hogy a javasolt változtatásokat a rendelet tervezetén vezesse át és az így módosított rendelet-tervezetet a soron következő ülésen terjessze a képviselő-testület elé.
Felelős:	jegyző
Határidő: 	soron következő képviselő-testületi ülésig 

Márkus Erika polgármester megkérdezi, hogy van-e további kérdése valakinek?
Mivel kérdés, észrevétel nem érkezett, a polgármester megköszöni a részvételt, és az ülést 17:50 órakor lezárja. 
k.m.f.

	Márkus Erika	Dr. Reinthaller Ferdinánd
	polgármester	aljegyző

Jegyzőkönyv hitelesítő: 

	Novák-Fabsich Kitti	
	 jegyzőkönyv hitelesítő	

